lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl de en es lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de lv lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Tiesībsarga biroja pārstāvji vērtē vides pieejamību Skolotāju ielā 8 – ZZ.lv
Vārda dienas svin: Sergejs, Svetlana, Lana
andra.ozola@zz.lv - 28.01.2022 - 13:38
Lai novērtētu vides pieejamību, šonedēļ ēku Jelgavā, Skolotāju ielā 8 apmeklēja Tiesībsarga biroja vecākā juriste Viktorija Grišuļonoka un biroja pieaicinātais vides eksperts no invalīdu un viņu draugu apvienības “Apeirons” Jurģis Briedis, informē Jelgavas pašvaldības Sabiedrisko attiecību pārvaldē.
Vizītes laikā viesi iepazīstināti ar Sabiedriskā centra darbību un ieceri pilsētas nevalstiskās organizācijas, tostarp invalīdu biedrības, apvienot vienkopus, lai veicinātu to sadarbību, kopīgu projektu īstenošanu, mērķu sasniegšanu, un atbalstīt to rīkotās aktivitātes.
Tiesībsarga biroja pārstāve atzinīgi novērtēja pašvaldības brīvo iniciatīvu nevalstiskās organizācijas apvienot vienā ēkā, tādējādi veicinot sabiedrības saliedētību, un viņa norādīja, ka vides pieejamība, jo īpaši tad, ja ēku apmeklē arī iedzīvotāji ar īpašām vajadzībām, ir ļoti būtiska.
Tiesībsarga biroja pieaicinātais vides eksperts no apvienības “Apeirons” J.Briedis veica dažādus mērījumus, fiksējot, piemēram, pandusa slīpumu, tā platumu, ieejas durvju platumu, durvju ailu platumu iekštelpās. Pēc telpu apskates viņš atzina, ka iekļūt ēkā ratiņkrēslā var, jo uzbrauktuves slīpums ir atbilstošs, ir roku balsti abās pandusa malās, arī galvenās ieejas durvis ir pietiekami platas. “Tomēr vēl ir lietas, kas jāpārdomā. Piemēram, jāpārplāno un jāpārbūvē labierīcības, kas ir ļoti būtiski, lai cilvēki ratiņkrēslā ēkā varētu pavadīt ilgāku laiku. Pašvaldība gan skaidroja, ka šie darbi jau ir paredzēti šā gada pašvaldības budžetā. Taču arī durvju ailu platums telpās neatbilst normatīviem, lai pa durvīm varētu iekļūt ar visiem ratiņkrēsliem. Redzam, ka ar šaurāku ratiņkrēslu tas iespējams bez problēmām, taču, līdzko rati būs platāki, nekas nesanāks. Tiesa, visas šīs lietas ir atrisināmas,” atzīst vides eksperts J.Briedis.
Saturs turpināsies pēc reklāmas.
To, cik lielā mērā ēka un tās telpas ir pieejamas cilvēkiem ratiņkrēslā, vides ekspertam un Tiesībsarga biroja pārstāvei nodemonstrēja Jelgavas invalīdu biedrības “Ēdelveiss” priekšsēdētājs Vadims Račiks, kura vadītā biedrība darbojas šajā ēkā un ikdienā izmanto tās telpas.
Jelgavas pašvaldības izpilddirektore Irēna Škutāne un Jelgavas domes priekšsēdētāja vietniece Rita Vectirāne norādīja, ka pašvaldība turpinās uzlabot vides pieejamību Skolotāju ielā 8. Jelgavas domes Satiksmes kustības un drošības komitejas sēdē jau apspriests priekšlikums par izmaiņām stāvlaukumā pie ēkas, un tuvākā mēneša laikā tur tiks izveidota invalīdiem paredzēta stāvvieta, tāpat pašvaldībai, lai uzlabotu vides pieejamību ēkā, ir iecere izbūvēt liftu, lai cilvēki ar kustību traucējumiem varētu ērti nokļūt arī ēkas 2. un 3. stāvā.
Jau ziņojām, ka janvārī darbu Skolotāju ielā 8 sāka jauna pašvaldības iestāde – “Sabiedriskais centrs”, paplašinot un pilnveidojot Jelgavas valstspilsētas pašvaldības administrācijas Sabiedrības integrācijas pārvaldes funkcijas. Līdz ar šīm pārmaiņām uz pašvaldībai piederošo ēku Skolotāju ielā 8 aizvadītā gada nogalē piedāvāja pārcelties trim pilsētas nevalstiskajām organizācijām, kas iepriekš darbojās Pasta ielā 44. Divas biedrības – Latvijas Bērnu fonds un “Daugavas vanagi” – ir pārcēlušās, bet lēmumu par pārcelšanos vēl nav pieņēmusi sieviešu invalīdu biedrība “Zvaigzne”, kas izteica vairākus iebildumus par vides pieejamību ēkā. Starptautiskajā Invalīdu dienā 3. decembrī “Zvaigzne” arī piketēja pie Jelgavas valstspilsētas domes.
Saturs turpināsies pēc reklāmas.
Jaunās iestādes darbības mērķis ir plānot, koordinēt un īstenot pašvaldības darbu sabiedrības saliedētības, brīvprātīgā darba un jaunatnes politikas jomā. Iestādei ir plašs uzdevumu loks, to starpā veicināt sabiedrības saliedētību, apzināt un analizēt pašvaldības iedzīvotāju vajadzības ar iekļaušanos sabiedrībā saistītu problēmu risināšanā, iesaistīties apkaimes nevalstisko organizāciju darbībā, veicinot to mērķu sasniegšanu, un atbalstīt apkaimes nevalstisko organizāciju rīkotās aktivitātes.
Šobrīd ēkā darbojas vairāk nekā 40 biedrību, un tajās iesaistījušies arī cilvēki ratiņkrēslā.
Valdībā atbalsta grozījumus iedzīvotāju un uzņēmumu papildu atbalstam ziemas sezonā
Pirmajā dienā Jelgavā balsi glabāšanā nodevis 361 vēlētājs
No nākamā mācību gada skolēniem būs jākārto arī obligātais eksāmens kādā no dabaszinātnēm
Pirmdien Latvijā reģistrēti 1232 jauni Covid-19 gadījumi un ziņots par trim mirušajiem
Gaisa temperatūra otrdien paaugstināsies līdz 18 grādiem
Mediķu arodbiedrība rīko brīdinājuma streiku un protesta akciju
Lai komentētu, jums jāpiesakās sistēmā.
Pa mūžības ceļu aizgājusi ārste
Annas evaņģēliski luteriskajā baznīcā
30. septembrī plkst. 14.00.
Tālākais ceļš vedīs uz krematoriju, tāpēc vainagus un ziedu pušķus lūdzam nenest.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.